
	Ծանոթանալով բարձր նվաճումներ ունեցող մարզիկների անվանական թոշակների և պարգևավճարների ավելացման վերաբերյալ ԿԳՄՍ-ի 2021 թվականի օգոստոսի 18-ին ներկայացված նախագծի հանրային քննարկման կետերին՝ ողջունում եմ բարձրակարգ մարզիկների, նրանց մարզիչների և բժիշկների թոշակների ավելացման մասին որոշումը։                                Սակայն միաժամանակ առաջարկում եմ, սույն նախագծի երկրորդ կետի համաձայն, Օլիմպիական խաղերի մրցանակակիրների պատվովճարի ավելացման հետ նաև ցմահ պատվովճարներ նախատեսել  նրանց անձնական մարզիչներին։ Ուզում եմ նշել, որ անտեսված են նախկինում մեծ արդյունքներ ունեցող մարզիչները, որն, ըստ իս, բարոյապես ընդունելի չէ։ Չէ՞ որ նրանք նույնպես երկար տարիներ քրտնաջան աշխատանք են տարել լավագույն արդյունքներ ունենալու, Հայաստանի անունը վեհ պահելու և դրոշը բարձրացնելու համար։        Ցանկանում եմ անդրադառնալ նաև ինձ։   1996 թ-ին Ատլանտայում կայացած 26-րդ Օլիմպիական խաղերին ոսկե մեդալակիր դարձավ Արմեն նազարյանը, ում  անձնական մարզիչը 1987-1996թ․թ․-ին եղել եմ ես։ Ի դեպ՝ նա Անկախ Հայաստանի առաջին Օլիմպիական չեմպիոնն է։  Նույն տարիներին մարզել եմ  նաև 2011թ-ի աշխարհի չեմպիոն Վաղինակ Գալուստյանին։ Երկու մարզիկներն էլ մարզվել են ԵՕՀՊՄ քոլեջում։ Ունեցել եմ այլ և այլ հաջողություններ, սակայն երբեք չեմ ըդգրկվել պատվովճարներ ստացողների ցանկում։    Խնդրում եմ ՝ քննարկման դնեք ինձ և բարձր նվաճումներ ունեցող մարզիչներին ցմահ պատվովճարներ տալու հարցը։ Պատրաստ եմ մասնակցելու Ձեր քննարկմանը։  Հարգանքով՝ Ռոբերտ Ասրյան Բջջ․ 093 241910 Էլ․ փոստ․ robert_asryan@yahoo.com

